Justin DeLuzio aner fred og ingen fare i sitt siste løp med Gwynned Mercy Universitet sitt friidrettslag. Plutselig dukker en hjorteflokk opp ut av intet. Dyrene stormer mot løperne, og en av dem kolliderer med DeLuzio i et rasende tempo. Studenten blir slengt i bakken på vaskeekte Donald-vis.

På videoen hører man noen rope «se opp for hjorten» like før DeLuzio blir truffet. FoxSports opplyser om at han klarte å fullføre løpet 15. november, og ikke ble skadet i kollisjonen. Lagkameraten Matt French skal ha passet på han under den resterende distansen.

Eric Bologa er mannen som filmet den utrolige hendelsen. Videoen har vekket stor oppmerksomhet, og over åtte millioner har sett klippet.

Her går det galt (videoen er gjengitt med fotografens tillatelse).